เรื่องร้องเรียน: หน้าตึกอาคารพาณิชปล่อยน้ำทิ้งตลอดทั้งวันทั้งคืน เป็นพื้นที่สาธารณะ ล่าสุดเขตมาเทซ่อมพื้นผิวให้ เเต่ทางอาคารพาณิช ยังไม่ปรับปรุงพฤติกรรม ยังปล่อยน้ำเสียทิ้งเหมือนเดิม หน้าบ้านก็ล้ำพื้นที่สาธารณะออกมาเกินเเทบจะทุกบ้านเเล้ว ยังไม่เคยช่วยดูเเลพื้นที่เลย วอนทุกหน่วยงานที่เกี่ยวข้องลงพื้นที่ตรวจสอบด้วยเป็นเเบบนี้มาเกือบ10ๆปี
การดำเนินการของเจ้าหน้าที่: ขอบคุณที่ท่านช่วยสอดส่องดูแลและแจ้งปัญหาให้สำนักงานเขตประเวศทราบ เรื่องปัญหานี้ได้มอบหมายให้ฝ่ายเทศกิจ สั่งการงานตรวจและบังคับการ จัดเจ้าหน้าที่เทศกิจชุดสายตรวจ 251 ออกตรวจสอบเหตุร้องเรียนกรณีดังกล่าว ตามอำนาจหน้าที่ตามมาตรา 44 แห่ง พ.ร.บ.รักษาความสะอาดฯ พ.ศ. 2535 โดยประชาสัมพันธ์ห้ามมิให้ผู้ใดเทหรือทิ้งสิ่งปฏิกูลมูลฝอย น้ำโสโครกหรือสิ่งอื่นใดลงบนถนนหรือทางน้ำ ตามมาตรา33 แห่งพ.ร.บ.รักษาความสะอาดฯ ทั้งนี้ทางเขตจะดำเนินการในส่วนอื่นๆต่อไป
ความเห็นของผู้แจ้ง: เจ้าหน้าที่ลงตรวจพื้นที่ได้รวดเร็ว เเต่ยังไม่ตรงจุดเเละเด็ดขาดพอเพราะหน้าตึกทุกวันนี้ก็ยังปล่อยน้ำทิ้งเหมือนเดิม อยากให้จัดการเด็ดขาดกว่านี้
พื้นที่: แขวงประเวศ เขตประเวศ กรุงเทพมหานคร